**ΣΥΝΤΟΜΟ ΒΙΟΓΡΑΦΙΚΟ ΣΗΜΕΙΩΜΑ**

**ΚΟΧΙΑΔΑΚΗΣ Ε.ΓΕΩΡΓΙΟΣ**

****

**-Βασικά στοιχεία**

Γεννήθηκε στη Σητεία της Κρήτης. Ολοκλήρωσε τη βασική του εκπαίδευση στη Σητεία και τις σπουδές του στο Λύκειο της Ιεράπετρας της Κρήτης.

Το 1976, μετά από πανελλαδικές εξετάσεις, εισήχθηκε στην Ιατρική Σχολή του Πανεπιστημίου Αθηνών, από όπου αποφοίτησε το 1982.

Υπηρέτησε τη στρατιωτική του θητεία στο Πολεμικό Ναυτικό και μετά από εξετάσεις έλαβε την ειδικότητα της Καρδιολογίας το 1992.

Είναι Επεμβατικός Καρδιολόγος και έχει την επιστημονική και διοικητική ευθύνη του Αιμοδυναμικού Τμήματος της Καρδιολογικής Κλινικής του Πανεπιστημιακού Γενικού Νοσοκομείου Ηρακλείου.

Το τμήμα αυτό είναι το μοναδικό τμήμα στην Κρήτη και καλύπτει όλες τις ανάγκες της Νότιας Ελλάδας στην Επεμβατική Καρδιολογία. Εφαρμόζει όλες τις σύγχρονες διαγνωστικές και θεραπευτικές μεθόδους για τη θεραπεία καρδιακών παθήσεων και είναι οργανωμένη έτσι ώστε να εφημερεύει όλο το 24ωρο για όλα τα νοσοκομεία της Κρήτης.

**-Διοικητικές θέσεις που κατέχει**

-Από τον Σεπτέμβριο του 2021 Διευθυντής της Καρδιολογικής κλινικής του Πανεπιστημιακού Γενικού Νοσοκομείου Ηρακλείου

-Κοσμήτορας της Ιατρικής Σχολής του Πανεπιστημίου Κρήτης,

-Πρόεδρος της Ελληνικής Καρδιολογικής Εταιρείας,

-Πρόεδρος του Πειθαρχικού Συμβουλίου του Ιατρικού Συλλόγου Ηρακλείου.

**-Εκπαιδευτικό έργο**

• Επικεφαλής της Επιτροπής Συνεχιζόμενης Ιατρικής Εκπαίδευσης του Ερευνητικού Ινστιτούτου του Πανελλήνιου Ιατρικού Συλλόγου

**-Επιστημονικό έργο**

• Πλήρεις δημοσιεύσεις σε ξενόγλωσσα περιοδικά: 116. (Πρώτος συγγραφέας: 42, Δεύτερος συγγραφέας: 28).

• Πλήρεις δημοσιεύσεις σε ελληνικά περιοδικά: 23.

• Κεφάλαια σε βιβλία, τιμητικοί τόμοι, πρακτικά συνεδρίων: 5

• Total Impact Factor των έργων που δημοσιεύτηκαν σε πλήρη άρθρα: 650.619.

• Μέσος Συντελεστής Επιπτώσεων των έργων που δημοσιεύθηκαν σε πλήρη άρθρα: 5,86.

• h-index: 25.